Meddelelse om de gældende antidumping- og udligningsforanstaltninger for så vidt angår importen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, med oprindelse i Folkerepublikken Kina: ændring af navnet på en virksomhed, der er pålagt tolden for samarbejdsvillige virksomheder uden for stikprøven

(2019/C 259/06)

Importen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, med oprindelse i Folkerepublikken Kina, er pålagt den endelige antidumpingtold og den endelige udligningstold indført ved Kommissionens gennemførelsesforordning (EU) 2018/1579 (1) (»forordning (EU) 2018/1579«) og Kommissionens gennemførelsesforordning (EU) 2018/1690 (2) (»forordning (EU) 2018/1690«).

Sailun Jinyu Group Co. Ltd., Taric (3)-tillægskode C351, en virksomhed, der er beliggende i Folkerepublikken Kina, og hvis eksport til Unionen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, er pålagt en antidumpingtold på 21,62 EUR/stk. og en udligningstold på 27,69 EUR/stk., har meddelt Kommissionen, at virksomheden har ændret navn som anført nedenfor.

Virksomheden anmodede Kommissionen om at bekræfte, at navneændringen ikke påvirker virksomhedens ret til at drage fordel af den antidumpingtold og den udligningstold, der fandt anvendelse på virksomheden under dens tidligere navn.

Kommissionen undersøgte de modtagne oplysninger og konkluderede, at navneændringen på ingen måde påvirker konklusionerne i forordning (EU) 2018/1579 og forordning (EU) 2018/1690.

Derfor bør henvisningen i bilaget til forordning (EU) 2018/1579 og i bilag I til forordning (EU) 2018/1690 til:

Sailun Jinyu Group Co., Ltd. C351

læses som:

Sailun Group Co., Ltd C351

Taric-tillægskoden C351, der tidligere var tildelt Sailun Jinyu Group, tildeles Sailun Group Co., Ltd.

(1) Kommissionens gennemførelsesforordning (EU) 2018/1579 af 18. oktober 2018 om indførelse af en endelig antidumpingtold og om endelig opkrævning af den midlertidige told på importen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, med oprindelse i Folkerepublikken Kina og om ophævelse af gennemførelsesforordning (EU) 2018/163 (EUT L 263 af 22.10.2018, s. 3).

(2) Kommissionens gennemførelsesforordning (EU) 2018/1690 af 9. november 2018 om indførelse af en endelig udligningstold på importen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, med oprindelse i Folkerepublikken Kina og om ændring af Kommissionens gennemførelsesforordning (EU) 2018/1579 om indførelse af en endelig antidumpingtold og om endelig opkrævning af den midlertidige told på importen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, med oprindelse i Folkerepublikken Kina og om ophævelse af gennemførelsesforordning (EU) 2018/163 (EUT L 283 af 12.11.2018, s. 1).

(3) Den Europæiske Unions integrerede toldtarif.